lflage/wiki-talks huggingface dataset:
Keskustelu:Ilmajoki-lehti

message: Artikkelissa lukee "Lehden päätoimittajana toimi pitkään Liisa Äärynen". Kyseessä on wikikirjoittajan mielipide, jollaista ei lähteissä lue. Väitteen tueksi merkityt lähteet ovat pelkkiä yksittäisiä toimituksen nimilistoja eri vuosilta kymmenen vuoden ajalta. Kymmenen vuotta ei päätoimittajan uraksi edes ole pitkä, enintään keskipitkä. Pitkiä uria tehneet ovat toimineet lehden päätoimittajana 20-30 vuotta, mutta sitäkään en itse kirjoittaisi, ellei lähteessä niin sanota, koska se on wikikirjoittajan ikioma mielipide, jollaisia artikkeleissa ei saa olla. poistettu teksti --Abc10 (keskustelu) 20. kesäkuuta 2020 kello 07.57 (EEST) poistettu tarpeettomasti henkilöön käyvä kohta --Zache (keskustelu) 20. kesäkuuta 2020 kello 08.50 (EEST) 
replies: text: Oli ilmeisesti 40-vuotta päätoimittajana, niin se on ihan hyvä kuvaus. Tosin tarkat vuodet olisi parempi siinä ja yritän etsiä lähteitä tässä. Esim. Finnasta löytyvässä jutun otsikossa 40-vuotta viittaa ymmärtääkseni nimenomaan päätoimittajuuteen, koska Liisa Äyränen oli ollut lehden toiminnassa jo 60-luvulla. --Zache (keskustelu) 20. kesäkuuta 2020 kello 08.04 (EEST)
replies: text: :Entisen opiskelijani esikoisromaanin jälkeen mukavinta juhannuslukemistoa ovat jäljelle jääneiden wikirähinöitsijöiden jutut (varsinkin HH:na poistetut), jotka johtuvat minun huonosta lähteistyksestäni vuosia sitten. Tuurasin Liisaa joku kesä 70-luvulla, joten kyse ei ollut kenenkään mielipiteestä vaan lähteistämättä jääneestä omakohtaisesta tiedostani. Kiitokset Zachelle lähteiden ja päätoimittajien kaivusta, ja Abc10:lle artikkelin muusta päivittämisestä. Kotivalo (keskustelu) 20. kesäkuuta 2020 kello 23.15 (EEST)
replies: text: :: Eipä kestä. --Lax (keskustelu) 20. kesäkuuta 2020 kello 23.18 (EEST)
thread_title: "Pitkään"
Keskustelu:Suomen toimenpiteet koronaviruspandemiaa vastaan

message: :Tekstissä olevat päälekäisyydet ja asiaan kuulumattomuudet poistettava. –Kommentin jätti 87.95.139.52 (keskustelu)

message: Olisi hyvä jos joko talous sisällytettäisi toimenpiteiden listaan TAI toimenpidelistat jaettaisi talouden tavoin temaattiseksi. Nyt se nousee esille muista toimenpiteistä ilman erityistä syytä --Mur (keskustelu) 17. maaliskuuta 2021 kello 15.20 (EET)
thread_title:  talous osaksi muuta vai jakaminen toimenpiteittäin? 

message: Artikkelin sanavalinnat antavat paikoitellen väärän kuvan toimenpiteiden jyrkkyydestä. Esim. maininta ”Hallitus sallii jälleen kotimaanmatkailun” antaa ymmärtää, että matkailu oli kiellettyä. Kyseessä oli kuitenkin vain suositus, kuten lähteenä olevasta YLE:n uutisesta selviää. Konkreettinen kielto ja sen luoma rangaistuksen uhka on toimenpiteenä ihan eri tasolla kuin suositukset. Mikkomatias (keskustelu) 8. toukokuuta 2023 kello 10.23 (EEST)
thread_title:  Suositus vai kielto?
Keskustelu:Itä-Afrikka

message: Ehdotan lupaavaksi artikkeliksi. Onko tässä tiiviisti pääasiat aiheestaan tälle laatutasolle? Alueen historiaa käsitellään nyt laajemmin Afrikan historia -artikkelissa, ja tässä artikkelissa on vain tiivistelmä. Samalla formaatilla on tehty muitakin saman aihepiirin artikkeleita. Voisimme tämän keskustelun pohjalta katsoa onko niillekin aiheellista hakea laatumerkintää. --Savir (keskustelu) 20. kesäkuuta 2020 kello 12.48 (EEST)
replies: text: Todella laaja ja hankala aihe. Kultuuria, väestöä, alueen talouden erityispiirteitä... Kaikkea tarttisi lisää. --Vnnen (keskustelu) 12. heinäkuuta 2020 kello 13.03 (EEST)

text: Ehkä tällästen aiheiden pitäisi olla pelkästään maantiedettä. Nyt toi historia osio on vähän omituinen. Siihen on valittu muutamia yksityiskohtia ja sitten jätetty muuta asiaa pois. Mutta en tiedä onko mihinkään lähteeseen koottu tällästä alueellista historiaa tyydyttävällä tavalla. En kannata ja arkistoin. Voi laittaa uudelleen jos sitä laajennellaan. J.K Nakkila (keskustelu) 17. heinäkuuta 2020 kello 07.07 (EEST) 
</div>
thread_title:  Laatuarvointi
Keskustelu:Pisan torni

message: Ehdotan lupaavaksi. --Savir (keskustelu) 20. kesäkuuta 2020 kello 13.08 (EEST)
replies: text: Kai tämä voisi mennä. --PtG (keskustelu) 27. kesäkuuta 2020 kello 15.01 (EEST)
On jo ollut reilun kuukauden. Ei ole varmaan ihan tarkoituksenmukaista roikottaa ihan näin kauaa. Suljetaan hiljaisena. --PtG (keskustelu) 4. elokuuta 2020 kello 22.15 (EEST)
</div>
thread_title:  Laatuarviointi
Keskustelu:Harmaaorava

message: Pohdin tässä, miten ilmaisisin käyttämäni lähteen ja päädyin sitten tuohon ratkaisuun. Siis siitä kortistosta. Onko se kelvollinen tuollain? –Kommentin jätti Pjotr83 (keskustelu – muokkaukset) 20. kesäkuuta 2020 kello 13.25 (EEST)
replies: text: Vähintään tuossa merkinnässä voisi lukea myös julkaisijan nimi, mutta nuo kortit eivät välttämättä ole mitenkään paras mahdollinen lähde tietosanakirjan pohjaksi noin alun perinkään.--Fotogurachan (keskustelu) 14. helmikuuta 2021 kello 19.38 (EET)
thread_title:  Kiehtova maailmamme -kortit lähteenä
Keskustelu:Ville Witka

message: Lähteetön, eikä oikein löydy sitä pihviä. --Abc10 (keskustelu) 20. kesäkuuta 2020 kello 19.39 (EEST)
replies: text: Pitkäsoitot löytyy ja listahittejä, joten merkittävä heittäen muusikkona. -- Cimon Avaro 21. kesäkuuta 2020 kello 02.56 (EEST)
replies: text: :Artikkelihan voi olla kertomus kuvitteellisesta henkilöstä, joten lähinnä tulee kysymykseen heittäen ulos. --Abc10 (keskustelu) 21. kesäkuuta 2020 kello 07.34 (EEST)

text: :Noinhan tuo on. Levyistä löytyväät varmaan lähteet jostakin. Tuon yhden hittibiisin muistan hyvin.--Urjanhai (keskustelu) 21. kesäkuuta 2020 kello 10.57 (EEST)

text: :Mutta nykymuodossaan artikkelin yhdistelmä mainosmaisuus ja lähteettömyys ei ole hyvä.--Urjanhai (keskustelu) 21. kesäkuuta 2020 kello 10.59 (EEST)
Lähteet kehiin niin merkittävyys löytyy. Toisaalta, voidaanko tälläisiä väitteitä sisältävää artikkelia edes poistaa, vaan pitäisikö lähteitä kysyä pidemmän aikaa kuin merkittävyyskeskustelu kestää. Korkki74 (keskustelu) 22. kesäkuuta 2020 kello 04.18 (EEST)

text: En tunne musiikkiaihepiirin lähteitä hyvin, mutta kuvittelisin, että äänitejulkaisut olisivat lähteistettävissä helposti, jos vain joku tämän aihepiirin lähteet tunteva muokkaaja ehtii niitä kaivella. Ansiot harvinaisella alalla kuten muotoilu ovat vaikeammin lähteistettävissä ja merkittävyys vaikeammin arvioitavissa, mutta suuntaviivat merkittävyydestä musiikin alalla ovat kai aika selvät. --Urjanhai (keskustelu) 22. kesäkuuta 2020 kello 10.23 (EEST)

text: Samoin toiminnasta elokuva-alalla on kai riippumattomia yleisiä lähteitä olemassa, niin kuin (kai?) äänitejulkaisuistakin. Näiden osalta aihepiirejä lähteineen paremmin tuntematta arvelisin että ttarvittavat kelvolliset yleiset lähteet löytyisivät helposti ja esitetyt tiedot näistä olisi ymmärtääkseni aihepiirien lähteitä tuntevan helppo varsin nopeasti verifioida tai falsifioida. --Urjanhai (keskustelu) 22. kesäkuuta 2020 kello 10.27 (EEST)

text: Yotubestahan löytyvät kyllä minuutissa nuo mainitut kappaleet ja sivutuotteena albumien kannet, ja sitä ikäpolve olevat, jotka kuuntelivat radiota silloin, kun ne julkaistiin, vieläpä muistavat ne. --Urjanhai (keskustelu) 22. kesäkuuta 2020 kello 12.42 (EEST)
thread_title: Merkittävyys
Keskustelu:Tall Ships Races

message: Artikkelissa on virhe Suomen virallisten tapahtumasatamien osalta. Maarianhamina oli virallinen TSR-satama 1988. JSLQ (keskustelu) 20. kesäkuuta 2020 kello 23.14 (EEST)
replies: text: Sitten vaan lähteitä etsimään. Niin tiedon voi lisätä artikkeliin. --Huhdanjo (keskustelu) 20. kesäkuuta 2020 kello 23.30 (EEST)
thread_title:  Maarianhamina 1988
Keskustelu:Vitani

message: Yhdessä elokuvassa (ja ilmeisesti myös televisiosarjassa) esiintynyt hahmo. Artikkeli toistaa vain elokuvan juonta, ja lisäksi siinä on tulkintaa hahmojen suhteista ja lähteettömiä väitteitä hahmon nimestä. Vitani-nimellä ei taida olla muita merkityksiä, joten tästä voisi tehdä ohjauksen elokuvan artikkeliin. Sisältöä voi sitten myöhemmin käyttää hahmoluettelon tekemisessä, jos joku sellaisen haluaa tehdä. -kyykaarme (keskustelu) 21. kesäkuuta 2020 kello 14.32 (EEST)
replies: text: Kannatan. – ComradeUranium (keskustelu) 23. kesäkuuta 2020 kello 14.22 (EEST)
thread_title:  Merkittävyys
Keskustelu:Liberaalinationalismi

message: Lisäsin hieman asiaa artikkeliin ja sen nykyinen koko on 6943 tavua. Katsoisin, ettei tämä enää ole tynkä, joten poistin kyseisen mallineen. Lähteitäkin alkaa olla jo sen verran monipuolisesti, että poistin myös lähteettömyys-mallineen. Kaljami (keskustelu) 21. kesäkuuta 2020 kello 17.21 (EEST)
thread_title:  Mallineet poistettu
Keskustelu:Taivaan tulet (televisiosarja)

message: Ehdotan lupaavaksi artikkeliksi. Ehdotuksia? --Bau98 (keskustelu) 23. kesäkuuta 2020 kello 01.51 (EEST)
replies: text: Lähes kokonaan viitteetön.  J.K Nakkila (keskustelu) 17. heinäkuuta 2020 kello 17.04 (EEST)
Ei mitään kehitystä nyt kuukauteen melkein. Arkistoin. J.K Nakkila (keskustelu) 20. heinäkuuta 2020 kello 21.59 (EEST)
</div>
thread_title:  Laatuarviointi 

message: Rooleissa-otsikon alla sanotaan, että Raimo Grönberg näyttelee Erkki Hettaa ja Erkki Hetta näyttelee Armas Lötjöstä. Vahvistaisiko joku, oliko Grönbergin roolihahmon nimi oikeasti Erkki Hetta? Qsnepa (keskustelu) 17. toukokuuta 2024 kello 04.35 (EEST)
thread_title:  Erkki Hetta
Keskustelu:Siilit

message: Ehdotan artikkelia lupaavaksi. --PtG (keskustelu) 23. kesäkuuta 2020 kello 21.40 (EEST)
replies: text: Osiossa "käyttäytyminen" lukee "etelässä ne voivat mennä kesähorrokseen". En löytänyt tuollaista väitettä ilmoitetusta lähteestä. --Savir (keskustelu) 28. kesäkuuta 2020 kello 20.19 (EEST)

text: Lähteessä sanotaan "estivating during droughts", tosin ilman mainintaa eteläisyydestä, ilmeisesti tieto on otettu siitä lauseesta? --Savir (keskustelu) 28. kesäkuuta 2020 kello 20.43 (EEST)

text: Täällä sanotaan, että estivaatioon menevät lämpimien seutujen siilit kuivalla kaudella. Etelässähän siilit menevät lähteen mukaan talvihorrokseen samoin kuin pohjoisessakin, tosin talvi on siellä eri aikaan vuodesta kuin täällä. Kirjoitin tuon kohdan nyt tarkemmin lähteen mukaiseksi. --Savir (keskustelu) 28. kesäkuuta 2020 kello 21.29 (EEST)

text: Kyllä tämä minusta nyt käy lupaavaksi. --Savir (keskustelu) 1. heinäkuuta 2020 kello 12.05 (EEST)

text: Oisko piikkien kehityksestä mitään sanottavaa? Nehän ovat kai aikanaan muodostuneet karvoista?. Mutta ehkä se ei ole "perusasia". Kannatan. J.K Nakkila (keskustelu) 17. heinäkuuta 2020 kello 16.54 (EEST)
replies: text: : Mä ehkä ajattelisin, että se on ennemmin sitten artikkelin Varsinaiset siilit asiaa. Osa siileistähän on piikittömiä. --PtG (keskustelu) 17. heinäkuuta 2020 kello 20.24 (EEST)

text: Kolmen ja puolen viikon arvioinnin jälkeen lupaavaksi kannattajia 1+2 eikä muita ääniä, joten merkitsen lupaavaksi ja arkistoin tämän. --Savir (keskustelu) 19. heinäkuuta 2020 kello 12.42 (EEST)
</div>
thread_title:  Laatuarviointi
Keskustelu:Koripallon Suomen Cup 2019

message: Ehdotan tätä hyväksi artikkeliksi. Aiheesta vaikuttaa olevan hankala löytää enää oleellista lisättävää. Pelaaja- ym. linkkejä sinistyy pikku hiljaa. --MrMoth (keskustelu) 25. kesäkuuta 2020 kello 18.21 (EEST)
replies: text: Mikä sarjataso on "Miehet, 35-vuotiaat"? --Savir (keskustelu) 30. kesäkuuta 2020 kello 19.10 (EEST)
replies: text: :Täsmensin tuon artikkeliin, tarkoittaa siis yli 35-vuotiaiden SM-sarjaa. Koripalloliiton sivuilla sarjan nimi on "(Seniorit,) Miehet 35-vuotiaat". --MrMoth (keskustelu) 1. heinäkuuta 2020 kello 20.49 (EEST)

text: Toistaiseksi kannatan lupaavaksi, mutta lähellä hyvää jo on. Nähdäkseni yleisömääristä ja televisiokatsojien määristä ilmoitetaan artikkelissa vain yhden puolivälierän yleisömäärä. Onko niistä saatavilla yhtään enemmän tietoa? --Savir (keskustelu) 1. heinäkuuta 2020 kello 22.16 (EEST)
replies: text: :Ottelumallineet ovat avattavissa, ja kunkin ottelun katsojamäärä löytyy sieltä muun olennaisen pöytäkirjadatan ohella. Kahdesta toisen kierroksen ottelusta katsojamäärää ei näköjään tilastoitu, tai pöytäkirjaan niitä ei ainakaan ole merkitty. Cup-kauden suurin katsojamäärä on myös mainittu erikseen tekstissä. Elisa ei tietääkseni ole julkaissut koripallolähetystensä katsojamääriä, joten siitä ei valitettavasti liene julkista tietoa saatavilla. --MrMoth (keskustelu) 1. heinäkuuta 2020 kello 23.51 (EEST)
replies: text: ::OK, en huomannut etsiä katsojamääriä avattavista otteluista. Kyllä tämä käy hyväksi. --Savir (keskustelu) 2. heinäkuuta 2020 kello 09.38 (EEST)

text: Siellä on muutama viitteetön kohta osiossa "Loppuottelu". J.K Nakkila (keskustelu) 4. elokuuta 2020 kello 12.19 (EEST)
replies: text: :Ainakin osaan niistä kohdista, joita ei erikseen ole artikkelista lähteistetty, pitäisi löytyä tieto kuhunkin virkkeeseen sisältyvän sinilinkin takaa. Voisitko lisätä lähdepyynnöt tarvittaviin kohtiin, niin täydentelen niitä? --MrMoth (keskustelu) 4. elokuuta 2020 kello 22.27 (EEST)
replies: text: ::Okei, pistin merkinnät. En ole ihan varma miten käytäntö menee, riittääkö sinilinkin takana oleva viite? J.K Nakkila (keskustelu) 6. elokuuta 2020 kello 13.09 (EEST)
replies: text: :::Jees, kiitos. Löysin ohjeista vain, että tiedon lisääjällä on todistustaakka. Aikaisemmille mestaruuksille on nyt lisätty lähteet. --MrMoth (keskustelu) 6. elokuuta 2020 kello 22.50 (EEST)
replies: text: ::::Hyvä! En keksi mitään enempää lisättävää, joten kai tämä on hyvän tasolla.  J.K Nakkila (keskustelu) 7. elokuuta 2020 kello 13.20 (EEST)
Pitkän keskustelun jälkeen hyväksi on antanut kannatuksensa 1+2 keskustelijaa, joten arkistoin ja merkitsen hyväksi. --Savir (keskustelu) 12. elokuuta 2020 kello 12.22 (EEST)
</div>
thread_title:  Laatuarviointi
Keskustelu:Wright Flyer

message: Voisiko tuon hauki on kala asetuksen laittaa pois? Flexei (keskustelu) 27. kesäkuuta 2020 kello 00.12 (EEST)
Haluaisin panostaa tähän mutta ei ole aikaa Flexei (keskustelu) 27. kesäkuuta 2020 kello 00.43 (EEST)
thread_title:  Hauki on kala, miksi?
Keskustelu:Climate Pledge Arena

message: Vaihdoin vanhan KeyArena nimen uuteen Climate Pledge Arena nimeen, koska nimenvaihdos on virallisesti käytössä ja sillä mennään heidän kotisivuillakin.12 Onko sillä merkitystä nimeen, että areena avataan vasta ensivuonna? --OneMember (keskustelu) 27. kesäkuuta 2020 kello 01.16 (EEST)
replies: text: Avataanhan Uros Livekin vasta ensi vuonna, mutta sponsorinimi on jo käytössä. Mielestäni siirto tässä vaiheessa oli ihan oikein. 01miki10 (keskustelu) 27. kesäkuuta 2020 kello 02.04 (EEST)
thread_title:  Nimen vaihdos
Keskustelu:Smithin–Polvisen liikennesuunnitelma

message: Ilmeisesti artikkelin nykyinen nimi, Smith-Polvisen liikennesuunnitelma, on kieliopillisesti väärin. Smith ja Polvinen ovat tasa-arvoisia osapuolia eikä kyseessä ole Kotuksen ohjeen mukainen lääketieteeseen liittyvä nimi. Oikea nimimuoto olisi "Smithin–Polvisen liikennesuunnitelma" (molemmat erisnimet genetiivissä ja välissä ajatusviiva).
Samantapaisia väärinkirjoituksia löytyy vaikka kuinka, esim. Nakkila-Luvian Osuuspankki ja HaminaKotka Satama. Jälkimmäisessä on kolmekin virhettä. --Huhdanjo (keskustelu) 27. kesäkuuta 2020 kello 08.51 (EEST)
replies: text: Keskustelun aloituksesta on kulunut kuukausi. Tämä keskustelu on luettu neljä kertaa eikä vastustavia mielipiteitä ole tullut näkyville. Siirsin artikkelin ehdotukseni mukaisesti. --Huhdanjo (keskustelu) 29. heinäkuuta 2020 kello 15.07 (EEST)
thread_title:  Artikkelin nimi
Keskustelu:Nuorten sävellahja

message: Muistan että jossain vaiheessa Nuorten sävellahjan juontajana oli Aki Sirkesalo yhdessä jonkun muun kanssa. Löytyykö tarkempaa tietoa? --Urjanhai (keskustelu) 28. kesäkuuta 2020 kello 07.47 (EEST)
thread_title: Juontajat
Keskustelu:Joshua Kimmich

message: Fussballdaten.de väittää että Bayernin ja Fortuna Düsseldorfin välisessä ottelussa marraskuussa 2019 Bayernin ensimmäisen maalin olisi tehnyt Benjamin Pavard, kun taas Soccerway ja Transfermarkt liputtavat Kimmichin puolesta. Artikkelissa on nyt menty jälkimmäisten mukaan ja siten Kimmichillä olisi koko kaudelta neljä maalia kolmen sijasta. Englanninkielinen Wikipedia luottaa Fussballdateniin. --Lax (keskustelu) 29. kesäkuuta 2020 kello 12.00 (EEST)
thread_title:  Kauden 2019–2020 ensimmäinen maali
Keskustelu:Marjanpoimuri

message: Artikkelin tuleville kehittäjille saattaa olla hyödyksi tämä artikkeli: 2000-luvun alussa Hyrynsalmella tehtiin huipputehokas marjanpoiminta­keksintö – maanviljelijä ei koskaan hakenut älynväläykselleen patenttia Inehmo (keskustelu) 29. kesäkuuta 2020 kello 21.36 (EEST)
thread_title:  Merkillepantavaa
Keskustelu mallineesta:Käyttäjä/Lähdetalkoot

message: Uskomatonta kyllä heinäkuun lähdetalkoot on jatkunut jo 11 vuoden ajan. Ilmeisesti tämä käyttäjämallinekin on yllättynyt lähdetalkoiden pitkästä iästä, sillä malline ei kykene käsittelemään yli kymmentä lähdetalkoovuotta. Mallineen alkujaan luonut  ei taida enää pyöriä keskuudessamme, mutta osaisiko joku muu lisätä mallineeseen vuosia niin, että se toimisi myös meillä harvoilla, jotka olemme osallistuneet lähdetalkoisiin +10 kertaa?--Henswick (keskustelu) 29. kesäkuuta 2020 kello 23.08 (EEST)
replies: text: Tarvitseeko niitä kaikkia tuossa luetella? Entä jos laitat mallineen useamman kerran sivulle? Ipr1 (keskustelu) 29. kesäkuuta 2020 kello 23.23 (EEST)

text: Alun perin mallineen ohjeessa oli tosiaan sanottu, että yli kymmenen osallistumisen tapauksessa mallinetta voi laittaa kaksin kappalein. Yli kymmenen kertaa talkoisiin osallistuneiden määrä tulee kuitenkin lähivuosina lisääntymään (ei itsellänikään enää kovin monta vuotta siihen mene), joten lisäsin nyt mallineeseen tuen kymmenelle lisävuodelle. --Lentokonefani asiaa? | syntilista 29. kesäkuuta 2020 kello 23.32 (EEST)
thread_title:  Vuodet loppuvat kesken
Keskustelu:Gustav Köysti

message: Yritin googlettaa, mutta löysin lähinnä Suomen kansallisoopperan esityksiä. Onkohan oikeasti ollut pääosan urastaan Saksan Valtionoopperassa, ja mikä se edes on, kun ei sillä nimellä löydy mitään googlesta?--MAQuire (keskustelu) 30. kesäkuuta 2020 kello 00.24 (EEST)
replies: text: Viittaa mahdollisesti nykyiseen Staatsoper Unter den Lindeniin, joka oli aikoinaan Deutsche Staatsoper. --PtG (keskustelu) 30. kesäkuuta 2020 kello 09.14 (EEST)
thread_title:  Saksan valtionooppera
Keskustelu:Lampaanjärvi

message: Jos tietolaatikon pinta-ala pitäisi paikkansa, olisi Lampaanjärvi Suomen suurin järvi. Lähteessä pinta-ala on kuitenkin hehtaareina, kun taas tietolaatikossa sama luku on neliökilometreinä. Olisin korjannut tiedon, mutta en ole ennen värkkäilyt tietolaatikoiden kanssa. Kun nimittäin katsoo tietolaatikon wikitekstiä, niin siellä pinta-alan yksikkönä ON hehtaari. Mutta silti se näkyy neliökilometreinä. Osaavampi käyttäjä voisi asian selvittää--Karhennettu turtana (keskustelu) 30. kesäkuuta 2020 kello 20.53 (EEST)
thread_title: Hehtaarit ja neliökilometrit sekaisin
Keskustelu:Miriam Attias

message: Yhteisösovittelun asiantuntija. Merkittävää vai ei? --Vnnen (keskustelu) 1. heinäkuuta 2020 kello 15.06 (EEST)
replies: text: Artikkeliin lisätty tieto Forssan mallista, eli yhteissovittelumetodista, josta kyseinen henkilö (ja mm Hämeen poliisi) on palkittu kotimaisella ja Euroopan tasolla sekä linkkejä hänestä kertoviin artikkeleihin mm Yleisradion ja Hämeen Sanomien sivuilla. Toivottavasti tämä selvittää merkittävyyttä?    Vipsu (keskustelu) 1. heinäkuuta 2020 kello 15.58 (EEST)

text: Henkilö on siis naapuruussovittelun ja tämän yllämainitun kansainvälisestikin palkitun ja mainitun yhteisösovittelumetodin keskeisiä kehittäjiä Suomessa. Sovittelumetodeista ainoastaan riita- ja rikosasioiden sovittelulla oli oma artikkeli, jossa kylläkin mainittiin myös naapuruussovittelu. Täältä löytyy lisätietoa sovittelumetodeista: https://sovittelu.com  Tämän lisäksi hän on julkaissut aiheesta kirjan sekä myös pari opasta yhteistyössä mm. Oikeusministeriön kanssa. Hänet mainitaan useissa medioissa, kuten esimerkiksi Yleisradio, maakuntalehdet ja alan ammattilaisjulkaisut. Toivottavasti nämä selventää sitä, miksi on mielestäni on tarpeeksi merkittävä. --Vipsu (keskustelu) 2. heinäkuuta 2020 kello 15.10 (EEST)
Vipsun kanssa samaa mieltä --EmilMods (keskustelu) 6. heinäkuuta 2020 kello 20.27 (EEST)
Isot henkilöjutut Hesarissa, Seurassa ja Kalevassa. Toimittanut kirjan. Tekee uraauurtavaa työtä. Merkittävä siis. --Elena (keskustelu) 9. heinäkuuta 2020 kello 15.24 (EEST)
thread_title: Merkittävyys
Keskustelu:Merihevoset

message: Olisiko tämä lupaavan tasoinen johdanto merihevosiin? Lajiluettelo on vastikään päivitetty. --Savir (keskustelu) 1. heinäkuuta 2020 kello 19.09 (EEST)
replies: text: Uhissa puhutaan vain 44 lajista (käytetyssä lähteessä tosin on 43 lajia), kun toisaalla artikkelissa kerrotaan, että lajeja on 57. Tuo isompi FishBasen lista on ilmeisesti vanhentunut, sillä katsoin sieltä Hippocampus alatus -lajin, jota ei ole enwikissä. Siellä lukee "This species is a synonym of Hippocampus spinosissimus Weber, 1913 according to Lourie et al., 2016 (Ref. 115213). This species record will be removed." --PtG (keskustelu) 3. heinäkuuta 2020 kello 23.27 (EEST)
replies: text: :Lähteessä luki 44 lajia vielä tämän vuoden keväällä, kun tieto artikkeliin otettiin. --Savir (keskustelu) 3. heinäkuuta 2020 kello 23.40 (EEST)

text: :Mistä löytyisi paras lajiluettelo? Enkkuwikin artikkelissa viitataan neljä vuotta vanhaan luetteloon ja lisätään siihen sen jälkeen määritellyt lajit uudemmista yksittäisistä lähteistä. --Savir (keskustelu) 12. heinäkuuta 2020 kello 22.26 (EEST)
replies: text: :: FishBase on hyvä pohja, mutta siellä ei ole otettu huomioon Lourien ja kumppaneiden taksonomista revisiota vuodelta 2016, vaikka FishBasessa onkin mukana kaksi revision jälkeen kuvattua lajia. Yksi uusi laji, H. nalu, puuttuu FishBasesta. Kun otetaan huomioon taksonominen revisio ja H. nalu sekä uudelleen validoitu H. waleananus, saadaan lajimääräksi 46. Tämä on lajimäärä enwikissä ja päivitin sen äsken myös tänne. Mitään FishBasea aktiivisemmin päivittyvää listaa merihevosista ei taida olla, vaan tässä joudutaan käyttämään useaa lähdettä luetteloa tehdessä. --Paranaja (keskustelu • muokkaukset) 13. heinäkuuta 2020 kello 00.55 (EEST)

text: Kun puhutaan "laattahaarniskamaisesta" ihosta (Piirteet), onkohan tarkoitettu muurahaiskäpyä eikä muurahaiskarhua? Muuten varmaan lupaava. J.K Nakkila (keskustelu) 17. heinäkuuta 2020 kello 16.17 (EEST)
replies: text: :Se vertailukohta olisi ehkä voinut olla muurahaiskäpykin, mutta lähteessä se olikin vyötiäinen. --Savir (keskustelu) 17. heinäkuuta 2020 kello 16.29 (EEST)
Eiköhän tämä lupaavaksi + merkitään. --PtG (keskustelu) 18. heinäkuuta 2020 kello 16.07 (EEST)
</div>
thread_title:  Laatuarviointi
Keskustelu:Jim Thorpe

message: Ehdotan lupaavaksi artikkeliksi. --Savir (keskustelu) 1. heinäkuuta 2020 kello 19.25 (EEST)
replies: text: Kai tässä ihan tarpeeksi asiaa on. Johdanto on käytännössä vasta määritelmälause. Voisiko siihen lisätä vähän tarkemmin uran kohokohdista ja miksei tuosta olympiamitalitapauksestakin? --PtG (keskustelu) 11. heinäkuuta 2020 kello 22.29 (EEST)
replies: text: :Laajensin johdantoa nyt artikkelin pohjalta. --Savir (keskustelu) 12. heinäkuuta 2020 kello 06.27 (EEST)
Artikkelin nykyversio on pääasiassa minun kirjoittamani, eikä siinä nähdäkseni ole enää mitään vanhaa ja tarkistamatonta tietoa. --Savir (keskustelu) 14. heinäkuuta 2020 kello 11.00 (EEST)

text: Kannatan, sisältänee perusasiat. J.K Nakkila (keskustelu) 17. heinäkuuta 2020 kello 16.39 (EEST)
Kannatetaan ja merkitään. --PtG (keskustelu) 18. heinäkuuta 2020 kello 16.08 (EEST)
</div>
thread_title:  Laatuarviointi